Met, a-raok lakaat en ho flas ar chadennoù brezhoneg-se, a-raok gallout lâret :  Stourmet hon eus sof-kont, met benn ar fin omp deut a-benn da gaout un tele kenkoulz hag hini ar Challaoued, gant kement a goniri, a vruderezh hag a reorioù noazh...  ...A-raok gwelet hon gellañ huñvreoù diwar-benn an tele o tont da vezañ hon buhez pemdez... kamaraded... KAMARADED ! Galv a ran achanoch evit ar Stourm Diwezhañ. Hon kenvroad, Patrig Al Lae, a zo bet bachet gant justiz Bro-Chall, sañset evit bezañ laeret archant gant Bouygues. Ar wirionez, kamaraded, a zo kement-mañ : jakobined Pariz o deus bet aon en em lakfe Patrig Al Lae da skoazellañ achanomp war dachenn an divyezhegezh, ha sikour ivez tud Euskadi ha Korsika en o stourm ! Ya, kamaraded ! Deomp da zieubiñ Patrig Al Lae, gwir stourmer ha prizoniad politikel ! Deomp betek Paris da zieubiñ anezhañ ; skarzhomp Chichi, hag anvomp Al Lae da Brezidant en e blas ! Gant Jean-Marc Morandini evel Ministr ar Sevenadur ha Bouygues vel Ministr an Ekonomiezh, al Labouriou hag al Laeroñsi, ez ay kalz gwelloch an traou er vro !